ઝીણાસાહેબ લાગણીવશ બનીને આંસુ સારે એ નજરે જોનારા બીજા બે મહાનુભાવોની વાતો જાણવા જેવી છે. હૈદરાબાદના નિઝામના ભૂતપૂર્વ વડા પ્રધાન લાઈક અલી, ઝીણાના અનુયાયી હતા. તેઓ કહે છે : ‘મારા જીવનમાં મેં ક્યારેય મિસ્ટર ઝીણાને લાગણીવશ થયેલા જોયા ન હતા, સિવાય કે તે દિવસે જ્યારે એમણે મને પૂછ્યું : ‘તમે એરપોર્ટથી કારમાં જતી વખતે નિરાશ્રિતોને જોયા ?’ મેં તો અલબત્ત જોયેલા જ ! એ વખતે સામૂહિક યાતનાઓની વાતો કરતી વખતે અનેક વાર એમના ગાલ પરથી આંસુ સરી પડ્યાં, તે મેં જોયાં.’